Tanssi-laulu
Miesten, naisten merkillisten,
 taitavain ja toimellisten
 töistä tavat tunnetaan,
 arvo heille annetaan.

 Mutta myöskin moninaiset
 leikit, tanssit taipuvaiset
 nuori kansa käsittää,
 huolet niillä hävittää.

 Siivottua suojan ääret,
 suurten, pienden suorat sääret
 tanssatessa tarvitaan,
 koska polskat potkitaan.

 Viulu soipi vinguvainen,
 Piiparikin puoldavainen
 puhaldaapi pillillään,
 silmät siitä killillään.

W – s –

Jaakko Juteini
Runot